Гьашину цифрардал эфирданийн букIлакIиссару |\nГьашину цифрардал эфирданийн букIлакIиссару\n«2009-2018 шиннардий АьФ-лий телерадиовещаниялул хьхьичIуннайшиву» тIисса федерал программалул лагрулий Дагъусттаннай цифрардал эфирданул телевещаниялул сеть дузрайн дуккан дурссар.\n2019 шинал январьдания июньдалийннин шанна чIумух (февральданул 11-нний, апрельданул 15-нний ва июньдалул 3-нний) аналограл телевидение дучIан дантIиссар цифрардалссаннуйн. Информациялул экран ккаккан буллантIиссар ца нюжмардий, яла передатчик лакьинтIиссар. Муния махъ республикалул циняв ялапарлувтурачIа ккаккан дуллан аьркинссар 20 цифрардал телеканал.\nЦIанасса ппурттуву цифрардал телеканал жулла республикалий дакъассар 26 райондалийсса 138 шяраву, микку ялапар хъанай ур 54 705 инсан. Ми шяраваллаву ДР-лул Информациялул, связьрал ва ма­ссовый коммуникациярттал министерствалул, ДР-лул Жагьилтурал министерствалущал ва районнал администрациярттащал цачIу сакин дурссар волонтертурал даву. Ми занай буссар, гьарца къатлувун бухлай, цифрардал телевидение дакъашиврул сававртту кIул даву мурадрай. ЦIанасса ппурттуву волонтертал зий бур Ахъушиял, Лаващиял, Табасараннал ва Ххунза­хъиял районнай. Яла зунтIиссар цаймигу районнай. Муния махъ ххал бигьинтIиссар спутникрал аьркиншин ишла даврил хIакъиравусса масъала.\nПредыдущая записьИ детская площадка в подарокСледующая записьАхмед Ахмедов удостоен премии «Золотые личности Шёлкового пути»